
Narva Linnavalitsuse 14.12.1998 korralduse nr 1805-k

„Eluruumide arvamine tööandja elamispinna hulka“

tühisuse kindlakstegemine
1. Asjaolud ja menetluse käik

Munitsipaalruum aadressil Hariduse 16-16 Narvas kuulub Narva linnale ning on tunnistatud Narva Linnavolikogu 24.09.1997 otsusega nr 95/15 võõrandamisele mittekuuluvaks.

Narva Linnavalitsus võttis 14.12.1998 vastu korralduse nr 1805-k „Eluruumide arvamine tööandja elamispinna hulka“, millega kahetoaline korter elamispinnaga 56,7 m2 aadressil Hariduse 16-16 Narvas arvati tööandja (Narva Politseiprefektuuri) elamispinna hulka. 
Narva Linnavalitsus jättis eelpoolnimetatud korralduse vastuvõtmisel tähelepanuta 10.06.1998  vastu võetud Eesti Vabariigi elamuseaduse muutmise ja täiendamise seaduse sätted. Nimetatud seaduse § 39 alusel muudeti elamuseaduse § 58 lõiget 3, mille esimese lause kohaselt  kohaliku omavalitsusüksuse omandis oleva eluruumi tööandja eluruumi hulka või tööandja eluruumi hulgast välja arvamise otsustab eluruumi valdaja ettepanekul kohaliku omavalitsuse volikogu. Seega, Narva Linnavalitsus ületas 14.12.1998 korralduse nr 1805-k vastuvõtmisel oma pädevust. Samuti ei oma tööandja eluruumi mõiste kasutamine eluruumi võõrandamisel tänases õigusruumis enam õiguslikku tähendust.  
Ülaltoodust lähtuvalt tuleb kindlaks teha eelpoolnimetatud Narva Linnavalitsuse 14.12.1998 korralduse nr 1805-k tühisus.  
Antud küsimus oli arutusel Narva Linnavalitsuse eluasemekomisjoni istungil  12.03.2010. a. Kõiki asjaolusid arvesse võttes otsustati teha Narva Linnavalitsusele  ettepanek tunnistada eelpoolmainitud Narva Linnavalitsuse korraldus kehtetuks.

2. Õiguslikud alused

Haldusmenetluse seaduse (edaspidi HMS) § 63 lõike 2 punkti 3 kohaselt haldusakt on tühine, kui seda ei ole andnud pädev haldusorgan. 

HMS § 63 lõike 4 kohaselt haldusakti andnud organ võib haldusakti tühisuse igal ajal kindlaks teha.
3. Otsus

Kindlaks teha Narva Linnavalitsuse 14.12.1998 korralduse nr 1805-k „Eluruumide arvamine tööandja elamispinna hulka“ tühisus.
4. Rakendussätted 

4.1. Narva Linnakantseleil teha käesolev korraldus Narva Linnavalitsuse Linnavara- ja majandusametile teatavaks .

4.2. Korraldus jõustub seadusega sätestatud korras. 

4.3. Kaesolev korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

Tarmo Tammiste

Linnapea






Ants Liimets









Linnasekretär

